George Deukmejian

Courken George Deukmejian jr. (født 6. juli 1928 i Menands i New York, død 8. mai 2018 i Long Beach i California) var en amerikansk republikansk politiker. Han var den 35. guvernøren i California, i årene 1983–1991.

Deukmejian var sønn av armenske innvandrere fra det osmanske rikeGeorge Deukmejian BusinessLife, hentet 10.august 2012 som flyktet fra folkemordet på armenerne tidlig på 1900-tallet.

Han tok i 1952 juristeksamen ved St. John’s University i New York. Han flyttet i 1955 til California og giftet seg i 1958 med Gloria Saatjian.

Han var delstatens attorney general i årene 1979-1983 og førte her en sterk kampanje mot marihuana i det nordlige California. Han vant over Tom Bradley, den daværende borgermesteren i Los Angeles, i guvernørvalget i både 1982 og 1986. Etter å ha gått av som guvernør arbeidet han som advokat i Los Angeles 1991-2000.

 Referanser 

Kategori:Guvernører i California
Kategori:Personer fra USA av armensk opphav
Kategori:Personer fra Albany County i New York